ประกาศกระทรวงพาณิชย์ประกาศกระทรวงพาณิชย์เรื่องข้อปฏิบัติเกี่ยวกับการใช้เครื่องชั่งแบบแท่นชั่งที่ติดตรึงกับที่ซึ่งมีพิกัดกำลังตั้งแต่ ๒๐เมตริกตันขึ้นไป และมีส่วนชั่งน้ำหนักเป็นระบบดิจิทัล (เครื่องชั่งรถยนต์)พ.ศ. ๒๕๕๙ ตามที่กระทรวงพาณิชย์ได้ออกประกาศกระทรวงพาณิชย์เรื่องข้อปฏิบัติการใช้เครื่องชั่งแบบแท่นชั่งที่เป็นเครื่องชั่งรถยนต์ซึ่งมีส่วนชั่งน้ำหนักเป็นระบบดิจิทัลพ.ศ. ๒๕๔๔ ลงวันที่ ๒๕ ตุลาคม พ.ศ. ๒๕๔๔ ประกาศกระทรวงพาณิชย์ เรื่องข้อปฏิบัติการใช้เครื่องชั่งแบบแท่นชั่งที่เป็นเครื่องชั่งรถยนต์ซึ่งมีส่วนชั่งน้ำหนักเป็นระบบดิจิทัลพ.ศ. ๒๕๔๔ (ฉบับที่ ๒) พ.ศ. ๒๕๕๔ ลงวันที่ ๒๓ มิถุนายน พ.ศ. ๒๕๕๔ และประกาศกระทรวงพาณิชย์เรื่อง ข้อปฏิบัติการใช้เครื่องชั่งแบบแท่นชั่งที่เป็นเครื่องชั่งรถยนต์ ซึ่งมีส่วนชั่งน้ำหนักเป็นระบบดิจิทัลพ.ศ. ๒๕๔๔ (ฉบับที่ ๓) พ.ศ. ๒๕๕๖ ลงวันที่ ๕ สิงหาคม พ.ศ. ๒๕๕๖ ไปแล้ว นั้นโดยที่เป็นการสมควรปรับปรุงประกาศกระทรวงพาณิชย์ดังกล่าวให้สอดคล้องกับสภาพการณ์ปัจจุบันเพื่อให้การปฏิบัติเกี่ยวกับการใช้เครื่องชั่งแบบแท่นชั่งชนิดติดตรึงอยู่กับที่ซึ่งมีพิกัดกำลังตั้งแต่ ๒๐ เมตริกตันขึ้นไป และมีส่วนชั่งน้ำหนักเป็นระบบดิจิทัล(เครื่องชั่งรถยนต์)เป็นไปด้วยความถูกต้องและเกิดความเป็นธรรมในทางการค้าแก่ผู้ที่เกี่ยวข้องกับการชั่งทุกฝ่ายอาศัยอำนาจตามความในมาตรา ๕ แห่งพระราชบัญญัติมาตราชั่งตวงวัด พ.ศ. ๒๕๔๒ซึ่งแก้ไขเพิ่มเติมโดยพระราชบัญญัติมาตราชั่งตวงวัด (ฉบับที่ ๓) พ.ศ. ๒๕๕๗และมาตรา ๒๕ วรรคสอง แห่งพระราชบัญญัติมาตราชั่งตวงวัด พ.ศ. ๒๕๔๒ รัฐมนตรีว่าการกระทรวงพาณิชย์จึงออกประกาศ ดังต่อไปนี้ข้อ๑[๑] ประกาศนี้ให้ใช้บังคับเมื่อพ้นกำหนดเก้าสิบวันนับแต่วันประกาศในราชกิจจานุเบกษาเป็นต้นไปข้อ๒ ให้ยกเลิก(๑)ประกาศกระทรวงพาณิชย์ เรื่องข้อปฏิบัติการใช้เครื่องชั่งแบบแท่นชั่งที่เป็นเครื่องชั่งรถยนต์ ซึ่งมีส่วนชั่งน้ำหนักเป็นระบบดิจิทัลพ.ศ. ๒๕๔๔ ลงวันที่ ๒๕ ตุลาคม พ.ศ. ๒๕๔๔(๒)ประกาศกระทรวงพาณิชย์ เรื่องข้อปฏิบัติการใช้เครื่องชั่งแบบแท่นชั่งที่เป็นเครื่องชั่งรถยนต์ ซึ่งมีส่วนชั่งน้ำหนักเป็นระบบดิจิทัลพ.ศ. ๒๕๔๔ (ฉบับที่ ๒) พ.ศ. ๒๕๕๔ ลงวันที่ ๒๓ มิถุนายน พ.ศ. ๒๕๕๔(๓)ประกาศกระทรวงพาณิชย์ เรื่องข้อปฏิบัติการใช้เครื่องชั่งแบบแท่นชั่งที่เป็นเครื่องชั่งรถยนต์ ซึ่งมีส่วนชั่งน้ำหนักเป็นระบบดิจิทัลพ.ศ. ๒๕๔๔ (ฉบับที่ ๓) พ.ศ. ๒๕๕๖ ลงวันที่ ๕ สิงหาคม พ.ศ. ๒๕๕๖ข้อ๓ ในประกาศนี้เครื่องชั่ง หมายความว่าเครื่องชั่งแบบแท่นชั่งที่ติดตรึงกับที่ซึ่งมีพิกัดกำลังตั้งแต่ ๒๐เมตริกตันขึ้นไป และมีส่วนชั่งน้ำหนักเป็นระบบดิจิทัลซอฟท์แวร์ที่ใช้ในการแสดงผลการชั่งน้ำหนัก หมายความว่าซอฟท์แวร์ (Software) ที่รับสัญญาณน้ำหนักจากส่วนชั่งน้ำหนักโดยตรงเพื่อใช้ในการแสดงผลการชั่งน้ำหนักและพิมพ์ใบแสดงผลการชั่งน้ำหนักโดยต้องแสดงค่าหน่วยเป็นกิโลกรัมเท่านั้นและไม่สามารถแก้ไขผลการชั่งที่แสดงค่านั้นได้ข้อ๔ ข้อปฏิบัติเกี่ยวกับการใช้เครื่องชั่ง(๑)การเชื่อมต่อสายสัญญาณของเครื่องชั่งที่มีผลต่อการแสดงค่าทั้งหมดต้องเป็นไปตามข้อกำหนดดังต่อไปนี้(๑.๑)สายสัญญาณจากส่วนส่งผ่านน้ำหนัก (Load - transmitting device, Load cell) แต่ละสายมายังกล่องรวมสัญญาณและสายสัญญาณออกจากกล่องรวมสัญญาณไปยังส่วนชั่งน้ำหนัก (Load- measuring device) ต้องไม่มีกล่องแยกสายหรืออุปกรณ์ใด ๆ ต่อพ่วง เว้นแต่อุปกรณ์ใด ๆ ที่ต่อพ่วงนั้นเป็นไปเพื่อความปลอดภัยต่อชีวิตและทรัพย์สินและอุปกรณ์ดังกล่าวต้องเป็นไปตามมาตรฐานความปลอดภัยสากลโดยได้รับความเห็นชอบจากอธิบดีหรือผู้ซึ่งอธิบดีมอบหมายและการเดินสายสัญญาณต้องกระทำในลักษณะที่สามารถตรวจสอบได้ง่าย(๑.๒)สายสัญญาณจากแผงวงจรภายในของส่วนชั่งน้ำหนักไปยังอุปกรณ์เชื่อมต่อสัญญาณภายนอก (Ports) ต้องไม่มีสายสัญญาณหรืออุปกรณ์อื่นใดมาต่อพ่วง(๑.๓)สายสัญญาณที่ต่อระหว่างส่วนชั่งน้ำหนักและส่วนส่งผ่านน้ำหนัก หรือสายสัญญาณที่ต่อระหว่างส่วนชั่งน้ำหนักและกล่องรวมสัญญาณสายสัญญาณต้องมีอัตราส่วนระหว่างความยาวต่อพื้นที่หน้าตัด (L/A) ไม่เกินค่าอัตราส่วนสูงสุดระหว่างความยาวต่อพื้นที่หน้าตัด(L/A)max ตามรายละเอียดทางเทคนิคหรือคุณลักษณะเฉพาะของส่วนชั่งน้ำหนักที่ผู้ผลิตกำหนดไว้กรณีที่มีการต่อสายสัญญาณที่มีพื้นที่หน้าตัดแตกต่างไปจากวรรคแรกเพื่อความปลอดภัยด้านการป้องกันการระเบิดหรือป้องกันฟ้าผ่าค่า excitation voltage ที่ส่วนส่งผ่านน้ำหนักจะต้องสอดคล้องกับ minimum input voltage per verification scale interval ของส่วนชั่งน้ำหนักตามรายละเอียดทางเทคนิคหรือคุณลักษณะเฉพาะของส่วนชั่งน้ำหนักที่ผู้ผลิตกำหนดไว้(๑.๔)ชุดสายสัญญาณจากแผงวงจรภายในของส่วนชั่งน้ำหนักไปยังอุปกรณ์เชื่อมต่อสัญญาณภายนอกสำหรับใช้ต่อสายสัญญาณแสดงผลการชั่งน้ำหนักไปยังระบบคอมพิวเตอร์และส่วนแสดงค่าที่ต่อออกมาภายนอก แต่ละชุดสายสัญญาณกำหนดให้มีได้เฉพาะ ๒ สายดังต่อไปนี้(๑.๔.๑)สายสัญญาณแสดงผลการชั่งน้ำหนักไปยังระบบคอมพิวเตอร์หรือส่วนแสดงค่าที่ต่อออกมาภายนอกเท่านั้น(๑.๔.๒)สายสัญญาณสำหรับสายดิน (Ground)(๑.๕)สายสัญญาณจากส่วนชั่งน้ำหนักไปยังส่วนแสดงค่าที่ต่อออกมาภายนอก (Remote Display) และสายสัญญาณจากส่วนชั่งน้ำหนักไปยังระบบคอมพิวเตอร์ต้องไม่มีกล่องแยกสายหรืออุปกรณ์ใด ๆ ต่อพ่วงและการเดินสายสัญญาณต้องกระทำในลักษณะที่สามารถตรวจสอบได้ง่าย(๑.๖)การต่อสายสัญญาณของเครื่องชั่งห้ามใช้ระบบสัญญาณไร้สาย(๒)เครื่องชั่งจะต้องได้รับการตรวจสอบความสอดคล้องกันของส่วนชั่งน้ำหนักและส่วนส่งผ่านน้ำหนัก(Compatibility check for modules with analog input) ตามที่ International Organization of Legal Metrology กำหนดไว้ใน International Recommendation OIML R ๗๖-๑ Nonautomatic weighing instruments ตามหลักเกณฑ์วิธีการ และเงื่อนไขที่สำนักงานกลางชั่งตวงวัดกำหนด(๓)ระบบคอมพิวเตอร์ที่ต่อพ่วงกับส่วนชั่งน้ำหนักของเครื่องชั่งต้องเป็นไปตามข้อกำหนด ดังต่อไปนี้(๓.๑)สายสัญญาณจากระบบคอมพิวเตอร์ต้องต่อเข้ากับอุปกรณ์เชื่อมต่อสัญญาณภายนอกของส่วนชั่งน้ำหนักเท่านั้น(๓.๒)ระบบคอมพิวเตอร์ต้องใช้สำหรับรับสัญญาณแสดงผลการชั่งน้ำหนักจากส่วนชั่งน้ำหนักเท่านั้น(๓.๓)ระบบคอมพิวเตอร์ทั้งภายในและภายนอกต้องไม่มีอุปกรณ์ใด ๆต่อพ่วงที่มีผลต่อการเปลี่ยนแปลงผลการชั่งน้ำหนัก(๓.๔)ในระบบคอมพิวเตอร์ที่มีซอฟท์แวร์ที่ใช้ในการแสดงผลการชั่งน้ำหนักต้องทำให้มีการแสดงผลการชั่งน้ำหนักที่มาจากส่วนชั่งน้ำหนักแสดงวัน เวลาและแสดงสถานที่ที่ทำการชั่งโดยการแสดงนั้นต้องเป็นการแสดงโดยตรงในขณะที่ทำการชั่งเป็นปัจจุบันเท่านั้นและต้องไม่สามารถแก้ไขผลการชั่งน้ำหนัก รวมทั้งการแสดงวัน เวลา และสถานที่ที่ทำการชั่งที่แสดงไว้นั้นได้(๓.๕)ในกรณีที่มีการพิมพ์ผลการชั่งน้ำหนักใบแสดงผลการชั่งน้ำหนักต้องถูกพิมพ์ออกจากซอฟท์แวร์ที่ใช้ในการแสดงผลการชั่งน้ำหนักเท่านั้นและต้องแสดงรายละเอียด ดังต่อไปนี้(๓.๕.๑)น้ำหนักรวม (น้ำหนักรถบรรทุกรวมน้ำหนักสินค้า)(๓.๕.๒)น้ำหนักรถบรรทุก(๓.๕.๓)น้ำหนักสินค้า(๓.๕.๔)น้ำหนักหักสิ่งเจือปน ความชื้น ฯลฯ (ถ้ามี)(๓.๕.๕)ชนิดสินค้า (ถ้ามี)(๓.๕.๖)สถานที่ที่ทำการชั่ง ในขณะที่ทำการชั่ง(๓.๕.๗)ลายมือชื่อผู้ชั่ง (ผู้ซื้อ และผู้ขาย (ถ้ามี))(๓.๕.๘)วัน เวลา ต้องแสดงเป็นปัจจุบัน(๓.๖)เมื่อการชั่งแต่ละครั้งเสร็จสมบูรณ์แล้วให้ผู้ชั่งพิมพ์ใบแสดงผลการชั่งน้ำหนักและมอบใบแสดงผลการชั่งน้ำหนักให้แก่บุคคลที่เกี่ยวข้องกับการชั่งทันที(๓.๗)เครื่องชั่งที่มีระบบคอมพิวเตอร์ต่อพ่วงกับส่วนชั่งน้ำหนักต้องมีซอฟท์แวร์ที่ใช้ในการแสดงผลการชั่งน้ำหนักเพียงหนึ่งซอฟท์แวร์ (Software) และจะต้องเป็นซอฟท์แวร์(Software) ที่ติดตั้งไว้ในระบบปฏิบัติการของระบบคอมพิวเตอร์เท่านั้น(๔)เครื่องชั่งและใบแสดงผลการชั่งน้ำหนักต้องแสดงค่าในระบบเมตริกหน่วยเป็นกิโลกรัมเท่านั้น(๕)ส่วนแสดงค่าที่ต่อออกมาภายนอกจะต้องแสดงผลการชั่งน้ำหนักที่รับมาจากส่วนชั่งน้ำหนักตลอดเวลาขณะที่เปิดสวิตซ์ส่วนชั่งน้ำหนัก(๖)การแก้ไขดัดแปลงหรือเพิ่มเติมอุปกรณ์ใด ๆ ในกล่องรวมสัญญาณส่วนชั่งน้ำหนักส่วนแสดงค่าที่ต่อออกมาภายนอก และระบบคอมพิวเตอร์จะกระทำมิได้ข้อ๕ เครื่องชั่งที่แสดงค่าเองไม่ได้แบบแท่นชั่งที่ติดตรึงกับที่ซึ่งมีพิกัดกำลังตั้งแต่๒๐เมตริกตันขึ้นไปต้องมีส่วนแสดงค่าน้ำหนักในลักษณะที่ให้บุคคลที่เกี่ยวข้องกับการชั่งทุกฝ่ายสามารถอ่านค่าน้ำหนักได้พร้อมกันหากไม่มีส่วนแสดงค่าน้ำหนักในลักษณะดังกล่าวต้องมีส่วนแสดงค่าน้ำหนักเป็นตัวเลขเพิ่มอีก ๑ ชุดสำหรับให้บุคคลที่เกี่ยวข้องกับการชั่งทุกฝ่ายสามารถอ่านค่าน้ำหนักได้พร้อมกันและขณะทำการชั่งเครื่องชั่งต้องสามารถใช้งานได้ทั้งระบบคันชั่งและระบบการแสดงค่าแบบดิจิทัลเครื่องชั่งตามวรรคหนึ่งที่จะให้คำรับรองได้ผู้ยื่นคำขอ เจ้าของ ผู้ครอบครอง หรือผู้ใช้เครื่องชั่งต้องดำเนินการให้เครื่องชั่งเป็นไปตามข้อปฏิบัติของประกาศนี้ข้อ๖ เครื่องชั่งที่ได้รับการตรวจสอบให้คำรับรองไว้แล้วก่อนประกาศนี้มีผลใช้บังคับให้ใช้ได้ต่อไปจนกว่าเครื่องชั่งจะมีการเปลี่ยนแปลงหรือซ่อมแซมอุปกรณ์ที่มีผลต่อการชั่งน้ำหนักของเครื่องชั่งดังต่อไปนี้(๑)ส่วนส่งผ่านน้ำหนัก(๒)ส่วนชั่งน้ำหนัก(๓)แท่นชั่งน้ำหนักโครงสร้างแท่นชั่งน้ำหนัก(๔)ซอฟท์แวร์ที่ใช้ในการแสดงผลการชั่งน้ำหนักและเครื่องชั่งนั้นจะต้องได้รับการตรวจสอบให้คำรับรองจากพนักงานเจ้าหน้าที่อีกครั้งก่อนใช้งานในกิจการตามมาตรา๒๕ แห่งพระราชบัญญัติมาตราชั่งตวงวัด พ.ศ. ๒๕๔๒ประกาศ ณ วันที่ ๑๑กุมภาพันธ์ พ.ศ. ๒๕๕๙อภิรดี ตันตราภรณ์รัฐมนตรีว่าการกระทรวงพาณิชย์ปริยานุช/จัดทำ๒๕ มีนาคม ๒๕๕๙วิศนี/ตรวจ๓๑ มีนาคม ๒๕๕๙[๑] ราชกิจจานุเบกษาเล่ม ๑๓๓/ตอนพิเศษ ๖๕ ง/หน้า ๒๖/๑๗ มีนาคม ๒๕๕๙